CELEX: 32016D1406
Language: el
Date: 2016-08-22 00:00:00
Title: Εκτελεστική απόφαση (ΕΕ) 2016/1406 της Επιτροπής, της 22ας Αυγούστου 2016, για ορισμένα μέτρα προστασίας σχετικά με την αφρικανική πανώλη των χοίρων στην Πολωνία και για την κατάργηση της εκτελεστικής απόφασης (ΕΕ) 2016/1367 [κοινοποιηθείσα υπό τον αριθμό C(2016) 5467] (Κείμενο που παρουσιάζει ενδιαφέρον για τον ΕΟΧ)

23.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 228/46
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/1406 ΤΗΣ ΕΠΙΤΡΟΠΉΣ
   της 22ας Αυγούστου 2016
   για ορισμένα μέτρα προστασίας σχετικά με την αφρικανική πανώλη των χοίρων στην Πολωνία και για την κατάργηση της εκτελεστικής απόφασης (ΕΕ) 2016/1367
   
      
         [κοινοποιηθείσα υπό τον αριθμό C(2016) 5467]
      
   
   (Το κείμενο στην πολωνική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
   Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Η αφρικανική πανώλη των χοίρων είναι λοιμώδης ιογενής νόσος των πληθυσμών οικόσιτων χοίρων και αγριόχοιρων, η οποία μπορεί να επηρεάσει σοβαρά την κερδοφορία της χοιροτροφίας και να διαταράξει το εμπόριο μέσα στην Ένωση και τις εξαγωγές προς τρίτες χώρες.
            
         
               (2)
            
            
               Σε περίπτωση εκδήλωσης εστίας της αφρικανικής πανώλης των χοίρων, υπάρχει κίνδυνος διασποράς του παράγοντα της νόσου σε άλλες χοιροτροφικές εκμεταλλεύσεις και σε αγριόχοιρους. Ως αποτέλεσμα, η νόσος μπορεί να εξαπλωθεί από το ένα κράτος μέλος στο άλλο, καθώς και σε τρίτες χώρες, μέσω του εμπορίου ζώντων χοίρων ή των προϊόντων τους.
            
         
               (3)
            
            
               Η οδηγία 2002/60/EK του Συμβουλίου (3) θεσπίζει τα ελάχιστα μέτρα για την καταπολέμηση της αφρικανικής πανώλης των χοίρων, τα οποία πρέπει να εφαρμοστούν μέσα στην Ένωση. Το άρθρο 9 της οδηγίας 2002/60/ΕΚ ορίζει ότι, σε περίπτωση εκδήλωσης εστιών της εν λόγω νόσου, πρέπει να καθορίζονται ζώνες προστασίας και ζώνες επιτήρησης, στις οποίες θα εφαρμόζονται τα μέτρα που αναφέρονται στα άρθρα 10 και 11 της εν λόγω οδηγίας.
            
         
               (4)
            
            
               Η Πολωνία ενημέρωσε την Επιτροπή για την τρέχουσα κατάσταση όσον αφορά την αφρικανική πανώλη των χοίρων στην επικράτειά της και, σύμφωνα με το άρθρο 9 της οδηγίας 2002/60/ΕΚ, δημιούργησε ζώνες προστασίας και ζώνες επιτήρησης, στις οποίες εφαρμόζονται τα μέτρα που αναφέρονται στα άρθρα 10 και 11 της εν λόγω οδηγίας.
            
         
               (5)
            
            
               Για να προληφθεί τυχόν περιττή διαταραχή στο εμπόριο εντός της Ένωσης και να αποφευχθούν οι αδικαιολόγητοι φραγμοί στο εμπόριο από τρίτες χώρες, είναι αναγκαίο να οριστούν σε ενωσιακό επίπεδο οι ζώνες προστασίας και επιτήρησης στην Πολωνία όσον αφορά την αφρικανική πανώλη των χοίρων, σε συνεργασία με το εν λόγω κράτος μέλος.
            
         
               (6)
            
            
               Ως εκ τούτου, οι περιοχές που χαρακτηρίζονται ως ζώνες προστασίας και ζώνες επιτήρησης στην Πολωνία θα πρέπει να καθοριστούν στο παράρτημα της παρούσας απόφασης και να καθοριστεί η διάρκεια της εν λόγω περιφερειοποίησης.
            
         
               (7)
            
            
               Έξι εστίες εκδηλώθηκαν σε οικόσιτους χοίρους στο powiat wysokomazowiecki, στο zambrowski, στο białostocki και στο bielski τον Αύγουστο του 2016. Δεδομένου ότι η Πολωνία παρέχει προκαταρκτικά αποδεικτικά στοιχεία σύμφωνα με τα οποία οι εν λόγω εστίες συνδέονται με ανθρώπινη δραστηριότητα και υπάρχουν στοιχεία που αποδεικνύουν ότι η αφρικανική πανώλη των χοίρων δεν κυκλοφορεί στον πληθυσμό των αγριόχοιρων στις συγκεκριμένες περιοχές, απαιτούνται ειδικά και αναλογικά μέτρα, λαμβανομένου επίσης υπόψη του γεγονότος ότι η Πολωνία δεσμεύεται να εφαρμόζει πρόσθετα εθνικά μέτρα ελέγχου των διακινήσεων των ζώων και των αγορών. Τα μέτρα αυτά θα πρέπει να συνίστανται στην εφαρμογή των μέτρων που προβλέπονται από την οδηγία 2002/60/ΕΚ, ιδίως όσον αφορά τους αυστηρούς περιορισμούς της διακίνησης και μεταφοράς χοίρων, όπως προβλέπεται στα άρθρα 10 και 11 της εν λόγω οδηγίας σε περιοχές οι οποίες ομαδοποιούνται σε δύο συνεκτικές ζώνες που περιγράφονται στο παράρτημα.
            
         
               (8)
            
            
               Προκειμένου να λαμβάνεται υπόψη η συνολική επιδημιολογική κατάσταση και να εφαρμόζονται τα κατάλληλα μέτρα, πρέπει επίσης να αναθεωρηθεί η εκτελεστική απόφαση 2014/709/ΕΕ της Επιτροπής (4). Όταν ληφθούν επιβεβαιωτικά αποδεικτικά στοιχεία από την Πολωνία σε σχέση με τις εστίες που περιγράφονται ανωτέρω, θα πρέπει επίσης να αναθεωρηθούν τα μέτρα που προβλέπονται στην εν λόγω εκτελεστική απόφαση, ώστε να αποκλειστεί ο κίνδυνος της εξάπλωσης της νόσου στους αγριόχοιρους.
            
         
               (9)
            
            
               Η εκτελεστική απόφαση (ΕΕ) 2016/1367 της Επιτροπής (5) καθορίζει ορισμένα μέτρα προστασίας σχετικά με την αφρικανική πανώλη των χοίρων στην Πολωνία. Από τότε που εκδόθηκε η εν λόγω απόφαση, η επιδημιολογική κατάσταση της νόσου αυτής έχει αλλάξει και τα μέτρα πρέπει να προσαρμοστούν. Για λόγους σαφήνειας, κρίνεται σκόπιμο να καταργηθεί η εκτελεστική απόφαση (ΕΕ) 2016/1367 και να αντικατασταθεί από την παρούσα απόφαση.
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Πολωνία εξασφαλίζει ότι οι ζώνες προστασίας και οι ζώνες επιτήρησης που έχουν καθοριστεί σύμφωνα με το άρθρο 9 της οδηγίας 2002/60/ΕΚ περιλαμβάνουν τουλάχιστον τις περιοχές που ορίζονται ως ζώνες προστασίας και ζώνες επιτήρησης στο παράρτημα της παρούσας απόφασης.
   Άρθρο 2
   Η παρούσα απόφαση εφαρμόζεται έως τις 15 Οκτωβρίου 2016.
   Άρθρο 3
   Η εκτελεστική απόφαση (ΕΕ) 2016/1367 καταργείται.
   Άρθρο 4
   Η παρούσα απόφαση απευθύνεται στη Δημοκρατία της Πολωνίας.
   
      Βρυξέλλες, 22 Αυγούστου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 395 της 30.12.1989, σ. 13.
   
      (2)  ΕΕ L 224 της 18.8.1990, σ. 29.
   
      (3)  Οδηγία 2002/60/ΕΚ του Συμβουλίου, της 27ης Ιουνίου 2002, για τη θέσπιση ειδικών διατάξεων για την καταπολέμηση της αφρικανικής πανώλης των χοίρων και την τροποποίηση της οδηγίας 92/119/ΕΟΚ όσον αφορά την πολιοεγκεφαλίτιδα του χοίρου και την αφρικανική πανώλη των χοίρων (ΕΕ L 192 της 20.7.2002, σ. 27).
   
      (4)  Εκτελεστική απόφαση 2014/709/ΕΕ της Επιτροπής, της 9ης Οκτωβρίου 2014, σχετικά με τα μέτρα ελέγχου της υγείας των ζώων όσον αφορά την αφρικανική πανώλη των χοίρων σε ορισμένα κράτη μέλη και για την κατάργηση της εκτελεστικής απόφασης 2014/178/ΕΕ (ΕΕ L 295 της 11.10.2014, σ. 63).
   
      (5)  Εκτελεστική απόφαση (ΕΕ) 2016/1367 της Επιτροπής, της 10ης Αυγούστου 2016, για ορισμένα μέτρα προστασίας σχετικά με την αφρικανική πανώλη των χοίρων στην Πολωνία (ΕΕ L 216 της 11.8.2016, σ. 26).
   
      ΠΑΡΑΡΤΗΜΑ
      
                  Πολωνία
               
               
                  Περιοχές που αναφέρονται στο άρθρο 1
               
               
                  Ισχύει έως τις
               
            
                  Ζώνη προστασίας
               
               
                  Τα όρια αυτής της ζώνης προστασίας έχουν ως εξής:
                  
                              α)
                           
                           
                              από τα ανατολικά — από τα βόρεια σύνορα του χωριού Sanie Dąb έως τα νότια, επί της οδού που συνδέει το χωριό Sanie Dąb με το χωριό Kołaki Kościelne έως το σημείο τομής με τον ποταμό Dąb, στη συνέχεια κατά μήκος του ποταμού Dąb έως τα νοτιοανατολικά, στη συνέχεια κατά μήκος του άκρου του δάσους στα δυτικά σύνορα του χωριού Tybory-Olszewo, στη συνέχεια κατά μήκος της οδού που συνδέει το χωριό Tybory-Olszewo με το χωριό Tybory-Kamianka, κατόπιν κατά μήκος της δυτικής πλευράς του χωριού Tybory-Kamianka έως την οδό που συνδέει το χωριό Tybory-Kamianka με το χωριό Jabłonka Kościelna, στη συνέχεια νότια έως το υδατόρρευμα που συνδέει τη λίμνη Kamianka με τον ποταμό Jabłonka, κατόπιν κατά μήκος του υδατορρεύματος έως τις εκβολές του στον ποταμό Jabłonka, κατόπιν σε ευθεία γραμμή νοτίως της διασταύρωσης της οδού αριθ. 66 με την οδό που συνδέει το χωριό Jabłonka Kościelna με το χωριό Miodusy-Litwa·
                           
                        
                              β)
                           
                           
                              από τα νότια — κατά μήκος της οδού αριθ. 66 στη δυτική κατεύθυνση έως το σημείο τομής με τον ποταμό Jabłonka με την οδό αριθ. 66, στη συνέχεια κατά μήκος των νότιων συνόρων του χωριού Faszcze έως τον ποταμό Jablonka, περαιτέρω δυτικά κατά μήκος του ποταμού Jabłonka έως τα σύνορα μεταξύ του χωριού Wdziękoń Pierwszy και του χωριού Wdziękoń Drugi και στη συνέχεια σε ευθεία γραμμή βόρεια έως την οδό αριθ. 66, στη συνέχεια κατά μήκος της οδού αριθ. 66 δυτικά μέχρι το σημείο τομής του υδατορρεύματος με την οδό αριθ. 66 σε ευθεία γραμμή με το χωριό Wdziękoń Pierwszy·
                           
                        
                              γ)
                           
                           
                              από τα δυτικά — προς τα βόρεια κατά μήκος του υδατορρεύματος έως την άκρη του δάσους, στη συνέχεια κατά μήκος των ανατολικών συνόρων της προστατευόμενης περιοχής «Grabówka» και στη συνέχεια κατά μήκος των ανατολικών συνόρων του δάσους έως την οδό που συνδέει το χωριό Grabówka με το χωριό Wróble-Arciszewo·
                           
                        
                              δ)
                           
                           
                              από τα βόρεια — σε ευθεία γραμμή ανατολικά του ποταμού Dąb νοτίως του χωριού Czarnowo Dąb, στη συνέχεια ανατολικά σε ευθεία γραμμή κατά μήκος των βόρειων συνόρων του χωριού Sanie Dąb έως την οδό που συνδέει το χωριό Sanie Dąb με το χωριό Κołaki Κoscielne.
                           
                        Τα όρια αυτής της ζώνης προστασίας έχουν ως εξής:
                  
                              α)
                           
                           
                              από τα βόρεια — από το χωριό Konowały κατά μήκος της δημοτικής οδού έως τη διασταύρωση με την οδό Szosa Kruszewska, στη συνέχεια έως την οδό Szosa Kruszewska κατά μήκος των νότιων συνόρων του δάσους έως την έξοδο στο χωριό Kruszewo·
                           
                        
                              β)
                           
                           
                              από τα δυτικά — σε όλο το χωριό Kruszewo κατά μήκος των ανατολικών συνόρων της κοιλάδας του ποταμού Narew σε ευθεία γραμμή με το χωριό Waniewo έως τα σύνορα με το powiat wysokomazowiecki·
                           
                        
                              γ)
                           
                           
                              από τα νότια — από τα σύνορα με το powiat wysokomazowiecki κατά μήκος της δυτικής όχθης της κοιλάδας του ποταμού Narew·
                           
                        
                              δ)
                           
                           
                              από τα ανατολικά — από τη δυτική όχθη της κοιλάδας του ποταμού Narew σε ευθεία γραμμή έως το Topilec-Kolonia και στη συνέχεια σε ευθεία γραμμή έως το χωριό Konowały.
                           
                        Τα όρια αυτής της ζώνης προστασίας έχουν ως εξής:
                  
                              α)
                           
                           
                              από τα βόρεια — από τη διασταύρωση της οδού αριθ. 63 με την οδό που οδηγεί στη φυλακή στο Czerwony Bór, σε στροφή προς την κατεύθυνση του χωριού Polki Teklin, στη συνέχεια βορείως αυτού του χωριού έως το σημείο τομής με τον ποταμό Gać έως τα ανατολικά σύνορα των τεχνητών λιμνών ιχθυοκαλλιέργειας γύρω από το χωριό Poryte Jabłoń·
                           
                        
                              β)
                           
                           
                              από τα ανατολικά — κατά μήκος των ανατολικών συνόρων των τεχνητών λιμνών ιχθυοκαλλιέργειας γύρω από το χωριό Poryte Jabłoń στην κατεύθυνση της οδού που συνδέει το χωριό Poryte Jabłoń με την οδό αριθ. 66, κατά μήκος των δυτικών συνόρων του εν λόγω χωριού στην κατεύθυνση της οδού αριθ. 63·
                           
                        
                              γ)
                           
                           
                              από τα νότια — από την οδό αριθ. 63 βορείως του χωριού Stare Zakrzewo κατά μήκος της οδού που συνδέει το εν λόγω χωριό με το χωριό Tabędz, κατόπιν κατά μήκος των δυτικών και βόρειων συνόρων του εν λόγω χωριού·
                           
                        
                              δ)
                           
                           
                              από τα δυτικά — ευθεία γραμμή προς τα βόρεια έως τα δυτικά σύνορα του χωριού Bacze Mokre, στη συνέχεια από τα δυτικά σύνορα του χωριού Bacze Mokre σε ευθεία γραμμή έως τα βορειοανατολικά μέχρι την οδό που οδηγεί στη φυλακή Czerwony Bór, στη συνέχεια κατά μήκος της εν λόγω οδού αριθ. 63.
                           
                        Τα όρια αυτής της ζώνης προστασίας έχουν ως εξής:
                  
                              α)
                           
                           
                              από τα βόρεια — από τα σύνορα του powiat wysokomazowiecki, κατά μήκος του υδατορρεύματος Brok Mały στο χωριό Miodusy Litwa, κατά μήκος της νοτιοδυτικής πλευράς του· στη συνέχεια, από τα σύνορα του powiat zambrowski στην κατεύθυνση του χωριού Krajewo Białe, κατά μήκος των νότιων συνόρων του εν λόγω χωριού, στη συνέχεια κατά μήκος της οδού στην κατεύθυνση του χωριού Stary Skarżyn·
                           
                        
                              β)
                           
                           
                              από τα δυτικά — κατά μήκος των δυτικών συνόρων του χωριού Stary Skarżyn έως το σημείο τομής με το υδατόρρευμα Brok Mały, στη νοτιοανατολική κατεύθυνση νοτίως του χωριού Zaręby Krztęki έως τα σύνορα του powiat zambrowski·
                           
                        
                              γ)
                           
                           
                              από τα νότια — από τα σύνορα του powiat zambrowski κατά μήκος του υδατορρεύματος που ρέει προς το χωριό Kaczyn Herbasy·
                           
                        
                              δ)
                           
                           
                              από τα ανατολικά — κατά μήκος της οδού που κατευθύνεται προς το χωριό Miodusy Litwa μέσω του χωριού Święck Nowiny.
                           
                        Τα όρια αυτής της ζώνης προστασίας έχουν ως εξής:
                  
                              α)
                           
                           
                              από τα βόρεια — από τη νότια πλευρά του χωριού Kierzki στην ανατολική κατεύθυνση έως την οδό αριθ. 671 επάνω από τα βόρεια σύνορα του χωριού Czajki·
                           
                        
                              β)
                           
                           
                              από τα ανατολικά — από την οδό αριθ. 671 έως το χωριό Jabłonowo Kąty, στη συνέχεια σε νότια κατεύθυνση κατά μήκος της δυτικής όχθης του ποταμού Awissa· στη συνέχεια έως την οδό Idźki Średnie — Kruszewo Brodowo από τη δυτική πλευρά του χωριού Kruszewo Brodowo·
                           
                        
                              γ)
                           
                           
                              από τα νότια — από την οδό αριθ. 671 σε ευθεία γραμμή από το χωριό Idźki-Wykno κατά μήκος της οδού που συνδέει το χωριό Sokoły με το χωριό Jamiołki-Godzieby·
                           
                        
                              δ)
                           
                           
                              από τα δυτικά — από το χωριό Jamiołki-Godzieby κατά μήκος της ανατολικής όχθης του ποταμού Ślina έως το χωριό Jamiołki Kowale, στη συνέχεια προς τα βόρεια διασχίζοντας το χωριό Stypułki borki έως την οδό Kierzki — Czajki στην ανατολική πλευρά του χωριού Kierzki.
                           
                        Τα όρια αυτής της ζώνης προστασίας έχουν ως εξής:
                  
                              α)
                           
                           
                              από τα ανατολικά — από τα σύνορα της πόλης Bielsk Podlaski, οδός Adam Mickiewicz, κατά μήκος των ανατολικών περιχώρων της πόλης Bielsk Podlaski·
                           
                        
                              β)
                           
                           
                              από τα νότια — κατά μήκος των νότιων περιχώρων της πόλης Bielsk Podlaski έως το χωριό Piliki, συμπεριλαμβανομένου του χωριού Piliki, και στη συνέχεια σε ευθεία γραμμή έως την οδό αριθ. 66·
                           
                        
                              γ)
                           
                           
                              από τα δυτικά — από την οδό αριθ. 66 στην κατεύθυνση των δυτικών περιχώρων του χωριού Augustowo, συμπεριλαμβανομένου του χωριού Augustowo, από το χωριό Augustowo σε ευθεία γραμμή έως τη διασταύρωση του σιδηροδρόμου και της τοπικής οδού αριθ. 1575Β·
                           
                        
                              δ)
                           
                           
                              από τα βόρεια — από τη διασταύρωση του σιδηροδρόμου και της τοπικής οδού αριθ. 1575Β κατά μήκος των βόρειων περιχώρων της πόλης Bielsk Podlaski έως τα σύνορα της πόλης Bielsk Podlaski, οδός Adam Mickiewicz.
                           
                        
               
                  15 Οκτωβρίου 2016
               
            
                  Ζώνη επιτήρησης
               
               
                  Η έκταση που αναφέρεται κατωτέρω, με εξαίρεση τη ζώνη προστασίας που περιγράφεται ανωτέρω:
                  
                              —
                           
                           
                              Διαμέρισμα Łomża — κοινότητα Łomża·
                           
                        
                              —
                           
                           
                              Διαμέρισμα Zambrowski — πόλη Zambrów, κοινότητες Zambrów και Kołaki Kościelne·
                           
                        
                              —
                           
                           
                              Διαμέρισμα Wysokomazowiecki — κοινότητες Kulesze Kościelne, Wysokie Mazowieckie και οι πόλεις Wysokie Mazowieckie, Kobylin Borzymy, Sokoły και Czyżew·
                           
                        
                              —
                           
                           
                              Διαμέρισμα Białystok — κοινότητες Choroszcz, Turośń Kościelna και Łapy·
                           
                        
                              —
                           
                           
                              Διαμέρισμα Bielski — πόλη Bielsk Podlaski, κοινότητες Bielsk Podlaski και Orla.
                           
                        
               
                  15 Οκτωβρίου 2016